23 बिलाम कहेस, "हिआँ सात ठु वेदी बनावा। अउ मोरे बरे सात ठु बर्धा अउ सात भेड़ा तइयार करा।" 2 बालाक उ सब किहस जउन बिलाम कहेस। तब बिलाम अउ बालाक हर एक वेदी प एक ठु बर्धा अउ एक भेड़ा मारेस।
3 तब बिलाम बालाक स कहेस, "इ वेदी क लगे ठहरा। मइँ दूसर जगह जाब। तब साइद यहोवा मोरे लगे अहहीं अउर बतइहीं कि मइँ का कहउँ।" तब बिलाम एक ऊँचा जगह प गवा।
6 एह बरे बिलाम बालाक क लगे लउटा। बालाक तब तलक वेदी क निचके खड़ा रहा। अउर मोआब क सबहिं नेता लोग ओकरे संग खड़ा रहेन। 7 तब बिलाम इ सब बातन क कहेसः
मोका अरम स बोलाएस पूरबिया पहाड़न स।
बालाक मोसे कहेसः
8 परमेस्सर ओन मनइयन क खिलाफ नाहीं अहइ,
एह बरे मइँ भी ओनके खिलाफ नाहीं कहि सकत हउँ।
यहोवा ओनका बुरा होइ बरे नाहीं कहेस ह।
एह बरे मइँ भी वइसा नाहीं कइ सकत हउँ।
9 मइँ ओन सबन क पहाड़े स लखत हउँ।
जउन अकेले रहत हीं।
इ मनइयन कउनो दूसरे रास्ट्र क अंग नाहीं अहइँ।
10 कउन याकूब क मनइयन क गन सकत ह?
उ सबइ बालू क कणे क तरह ढेर क बाटेन।
कउनो गन नाहीं सकत।
मोका एक ठु नीक मनई क तरह मरइ द्या,
13 तब बालाक ओसे कहेस, "तउ मोरे संग कउनो दूसर ठउर प आवा। जहाँ तू ओन लोगन क लखि सकत ह। मुला तू ओनके एक हिंसा क लखि सकत ह, सबहिं क नाहीं लखि सकत ह। अउर उ ठउर स मोरे बरे ओनका सराप दइ सकत ह।" 14 एह बरे बालाक बिलाम क जोफिम क मइदान[a] मँ लइ गवा। इ पिसगा पहाड़े क चोटी प रहा। बालाक उ ठउर प सात वेदी बनाएस। तब बालाक हर एक वेदी प बलि क रूप मँ एक ठु बर्धा अउ एक भेड़ा मारेस।
18 तब बिलाम इ बातन क कहेसः
"खड़ा ह्वा अउ मोर बात सुना।
सिप्पार क पूत बालाक! मोरउ सुना।
19 परमेस्सर मनई नाहीं;
उ लबार न बोली।
परमेस्सर मनई स पइदा पूत नाहीं,
ओकर फइसला बदली नाहीं।
तउ उ ओका जरूर करी।
तउ आपन बचन क जरूर पूरा करी।
20 यहोवा मोका ओनका आसीर्बाद देइ क हुकुम दिहेस ह।
यहोवा ओनका आसीर्बाद दिहेस ह, एह बरे मइँ ओका नाहीं बदल सकित।
21 परमेस्सर याकूब क मनइयन मँ कउनो दोख नाहीं पाएस।
इस्राएल क लोगन मँ कउनो पाप नाहीं रहा।
यहोवा ओनकइ परमेस्सर अहइ अउ ओनके संग बाटइ।
महाराजा क पुकार ओनके संग अहइ।
22 परमेस्सर ओनका मिस्र स बाहेर लिआवा।
इस्राएल क उ सबइ लोग जंगली साँड़े क तरह बलवान अहइँ।
23 कउनो ताकत नाहीं जउन याकूब क लोगन क हराइ सकइ।
कउनो जादू इस्राएल क लोगन क नाहीं रोकइ सकत ह।
याकूब क बारे मँ अउ इस्राएल क लोगन क बारे मँ भी मनइयन इ बात कहब्या,
24 मनई सेर क नाई सक्तीवाला होइहीं।
उ सबइ सेर जइसे लड़िहीं।
अउर इ सेर कबहुँ नाहीं आराम करी, जब तलक उ सिकार क खाइ नाहीं लेअत।
27 तब बालाक बिलाम स कहेस, "एह बरे तू मोर संग दूसर ठउर प चला। साइद कि ओनका उ जगह स सराप देइ स परमेस्सर खुस होइ।" 28 एह बरे बालाक बिलाम क पेऑर पहाड़े प लइ गवा। इ पहाड़ रेगिस्तान मँ दिखाँइ देत रहा।
29 बिलाम कहेस, "हिआँ सात वेदी बनावा। तब सात ठु साँड़ अउ सात भेड़ा क वेदी प बलि बरे तइयार करा।" 30 बालाक उहइ किहस जउन बिलाम कहेस। बालाक बलि क रूप मँ हरेक वेदी प एक ठु साँड़ अउ एक भेड़ा भारेस।
- 23:14 जोफिम क मइदान पहाड़ा पइ उ जगह जहाँ स चोकीदार दूर क चिजियन क लख सकत ह।
Awadhi Bible: Easy-to-Read Version. Copyright © 2005 Bible League International.
